Diari Oficial de la Generalitat Valenciana


Sumari del DOGV 1368, del 24-08-1990 (1990/818550)

ORDRE de 4 de juny de 1990, de la Conselleria de Cultura, Educació i Ciència, per la qual s'ofereixen ajudes destinades a projectes d'investigació, experimentació i innovació educativa.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/04/(3)/dof/vci/html**

### Dades del document

Número de DOGV
:   1368

Data del DOGV
:   24-08-1990

Secció del DOGV
:   DISPOSICIONS GENERALS

Número del document
:   1990/818550


Data del document
:   04-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de juny de 1990, de la Conselleria de Cultura, Educació i Ciència, per la qual s'ofereixen ajudes destinades a projectes d'investigació, experimentació i innovació educativa.  
Un dels objectius fonamentals de la Conselleria de Cultura, Educació i Ciència en el camp de la renovació pedagògica és el de promoure i estimular actuacions que, en aquesta direcció, executen equips de professors d'un o més centres amb l'aval dels seus consells escolars.  
La renovació pedagògica implica no solament conéixer els avanços que es produeixen en la investigació, l'experimentació i la innovació educativa, sinó que també el professorat la protagonitze i hi participe activament i directament.  
Cal fomentar la reflexió dels docents sobre la seua pràctica pedagògica i els factors que incideixen en els processos d'ensenyament- aprenentatge, a fi d'afavorir els canvis necessaris i estimular l?experimentació de noves tècniques capaces de donar resposta als problemes detectats a l'aula.  
- D'altra banda, en l'actual procés de reforma del sistema educatiu, té un paper fonamental l?elaboració i desenvolupament de projectes curriculars específics adaptats a les necessitats i circumstàncies concretes de cada centre.  
Així mateix, el nou model de sistema educatiu exigit per les demandes d'una societat canviant aconsella executar, dins la normativa actual, els canvis necessaris en l?organització i el funcionament dels centres en els diferents nivells educatius, dirigits a fórmules més flexibles i adaptades a la realitat concreta.  
En aquest sentit, el Decret 71/1984 de 16 de juliol, del Consell de la Generalitat Valenciana, pel qual s'estableixen les bases per a l?experimentació i la innovació pedagògica en els centres docents de la Comunitat Valenciana, faculta la Conselleria de Cultura, Educació i Ciència a dictar les disposicions necessàries per a desplegar-lo i executar-lo.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Article primer  
Es convoca concurs de projectes d'investigació, experimentació i innovació educativa en l?àmbit territorial de la Comunitat Valenciana i s'aproven les bases per què es regirà, que s'inclouen com a annex en aquesta ordre.  
Article segon  
Us ajudes esmentades seran sufragades a càrrec de la línia pressupostària 28239435 del programa 423.10 del pressupost de 1990, per un import màxim de 35 milions de pessetes.  
DISPOSICIONS FINALS  
Primera  
Es faculta la Direcció General d'Ordenació i Innovació Educativa a adoptar les mesures que calguen per al compliment i desplegament d'aquesta ordre i en resolga totes les incidències que es plantegen en la interpretació i l?execució.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 4 de juny de 1990.  
El Conseller de Cultura, Educació i Ciència,   
ANTONIO ESCARRE ESTEVE  
Bases de les ajudes a projectes d'investigació, experimentació i innovació educativa  
Primera. Objecte dels projectes  
Els projectes estaran dirigits a l?experimentació, la investigació o la innovació educativa, referides preferentment a la reforma del sistema educatiu, i es prioritzaran els temes relatius a l?organització o pràctica docent, per mitjà de:  
a) Investigacions al voltant de l?experimentació i aplicació d'innovacions metodològiques i didàctiques.  
b) Experimentació de noves formes d'organització i funcionament dels centres escolars.  
c) Elaboració d'instruments, recursos o materials didàctics.  
d) Elaboració i aplicació de propostes d'innovació curricular.  
Segona. Modalitat dels projectes i participants  
Els projectes seleccionats podran ser de dos tipus:  
a) Projectes presentats per centres d?ensenyament.  
b) Projectes presentats per un o més professors de manera individual o agrupats en un equip de treball.  
Podran participar en aquest concurs el professorat en activitat, i el centres públics o privats concertats de la Comunitat Valenciana, corresponents, en tots dos casos, als nivells d?ensenyament següents:  
- BUP, FP i ensenyaments especialitzats  
- EGB i Pre-escolar  
- Educació Especial  
- Educació Permanent d?Adults  
Els projectes hauran d'anar acompanyats d'un informe signat per un especialista en la matèria, elegit pels autors del projecte, que avale el treball proposat i es comprometa a exercir la tutoria, seguiment i avaluació d'aquest.  
Tercera. Durada  
Els projectes es realitzaran durant el curs escolar 1990-91. Si les característiques d'un projecte exigien una durada major, es podria presentar una sol·licitud de prórroga a proposta del director del projecte o del tutor, si hi havia. A la sol·licitud caldrà adjuntar una memòria- resum que replegue els resultats obtinguts.  
La Direcció General d'Ordenació i Innovació Educativa podrà prorrogar aquests projectes després de la valoració de la memòria, d'acord amb les disponibilitats pressupostàries.  
Quarta. Termini i formalització de les sol·licituds  
Els projectes, dirigits al Director General d'Ordenació i Innovació Educativa, de la Conselleria de Cultura, Educació i Ciència, podran presentar-se als serveis territorials de Cultura i Educació, als centres de professors, o per qualsevol dels mitjans que estableix l?article 66 de la Llei de Procediment Administratiu.  
El termini de presentació de sol·licituds finalitzarà el dia 30 de setembre de 1990.  
Cinquena. Requisits  
Les instàncies s'ajustaran al model que s'indica en aquest annex i s'hi adjuntaran els documents següents, original i dues còpies:  
1. Memòria- projecte en què s?especificarà  
a) Objectius.  
b) Metodologia.  
c) Durada, programació i fases.  
d) Proposta d?avaluació final del projecte.  
e) Proposta de la persona que exercirà la tutoria.  
2. Pressupost detallat i explicat  
3. Altres recursos necessaris per a la realització del projecte.  
4. En el cas dels projectes de la modalitat a), una fotocòpia compulsada de l'acta d?aprovació del projecte pel consell escolar del centre.  
5. En el cas dels projectes de la modalitat b), el currículum del director o coordinador del projecte i dels professors que hi participen.  
Sisena. Selecció dels projectes  
La selecció dels projectes l?efectuarà una comissió presidida pel Director General d'Ordenació i Innovació Educativa i composta per:  
- El cap del Servei de Formació del Professorat.  
- El cap del Programa d'Innovació i Reformes Experimentals.  
- La cap del Servei d'Ordenació Educativa.  
- El cap del Servei de Programes d'Alumnes  
- Els caps dels serveis d'activitats culturals i educatives dels serveis territorials de Cultura i Educació.  
- Un director de CEP designat pel Director general d'Ordenació i Innovació Educativa.  
- Dos directores de centres d?ensenyament designat pel Director General d'Ordenació i Innovació Educativa.  
Hi farà de secretari un funcionari de la Direcció General d'Ordenació i Innovació Educativa, designat pel Director General.  
A les reunions de la Comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Setena. Criteris de selecció  
Els projectes presentats seran seleccionats d'acord amb els criteris següents:  
a) Rigor, claredat i coherència de la Memòria- projecte  
b) Qualitat i interés pedagògic.  
c) Possibilitats de generalització dins del marc de la Reforma del  
Sistema Educatiu.  
d) Caràcter innovador.  
e) Ajust entre el cost del projecte i els objectius previstos.  
Podran ser desestimats els projectes en què no hi haja ajust entre. el cost real del treball proposat i el pressupost que es presente.  
Vuitena. Assessorament tècnic  
El tutor del projecte en supervisarà el desplegament i prestarà els suports tècnics necessaris, realitzant-ne també l'avaluació.  
La Conselleria de Cultura, Educació i Ciència realitzarà les gestions oportunes per a proporcionar l'assessorament tècnic de la Universitat o d'un CEP als projectes seleccionats que ho sol·liciten.  
Novena. Dotació i finançament  
L?import de les ajudes el fixarà la comissió seleccionadora a la vista de l?interés i de la qualitat dels projectes, en aquest s'inclourà la retribució que pogués correspondre al tutor del projecte.  
El finançament es farà de la manera següent: el 50% de l?import total, quan es resoldrà el concurs, una vegada acceptada expressament l'ajuda econòmica mitjançant escrit del director del projecte; el 25%, tres mesos després d'iniciar el treball, amb la presentació prèvia d'un informe detallat sobre l?estat de realització del projecte; el 25% restant, en ser lliurada la memòria final que reculla els resultats del projecte i aprovada per la Direcció General d'Ordenació i Innovació Educativa. Aquesta memòria final haurà d?anar acompanyada d'un informe i l'avaluació del tutor del projecte.  
La selecció d'un projecte no comportarà l'alliberament parcial o total de l?horari de classe del director, coordinador o professors encarregats de la seua execució.  
El material inventariable que es finance a càrrec del projecte serà propietat de la Generalitat Valenciana.  
Deu. Obligacions dels beneficiaris  
L?acceptació de la realització d'un projecte aprovat implica els compromisos següents, per part dels autors:  
a) Presentar un informe detallat sobre l?estat de realització del projecte en la data que indique la Direcció General d'Ordenació i Innovació Educativa.  
b) Presentar tres exemplars de la memòria final amb els resultats del projecte en concloure el curs 1990-91.  
Els projectes, per estar promoguts i pagats per l'Administració de la Generalitat Valenciana, seran propietat d'aquesta.  
La Conselleria de Cultura, Educació i Ciència es reserva el dret de reproduir o editar, les memòries que per la seua presentació, qualitat i interés ho aconselle.  
Onze. Retirada de la documentació  
La documentació presentada pels concursants podrà retirar-se del Servei de Formació del Professorat, de la Direcció General d'Ordenació i Innovació Educativa, durant el mes següent a la publicació de la Resolució en el Diari Oficial de la Generalitat Valenciana, directament per l?interessat o per la persona degudament autoritzada. Transcorregut aquest termini es perdrà tot dret sobre aquesta.  
Dotze. Promoció professional  
La Conselleria de Cultura, Educació i Ciència certificarà la participació en els projectes seleccionats a l?efecte de la promoció professional. Per a això, la persona que presenta el projecte haurà de fer constar de forma clara si els professors que hi intervenen són autors del projecte o col·laboradors i, en aquest darrer cas, el grau de col·laboració.  
MODEL D'INSTÀNCIA  
Nom amb DNI   
domiciliat/a carrer , núm.   
CP telèfon professor/a   
al centre   
EXPOSA:  
Que ha estat convocat un concurs de projectes d'investigació, experimentació i innovació educativa per l'Ordre de la Conselleria de Cultura, Educació i Ciència de data 4 de juny de 1990, que n'accepta les bases, i que hi vol participar amb el projecte   
Per la qual cosa sol·licita que tinga per presentat aquest projecte i que li siga concedida la quantitat de pessetes.  
 de de 1990  
Signat:  
IL·LM. SR. DIRECTOR GENERAL D'ORDENACIÓ I INNOVACIÓ EDUCATIVA


Còpia Permalink ELI